আউটলুক.কম
আউটলুক.কম মাইক্রোসফটের একটি মুক্ত ওয়েবমেইল সেবা। এটি পুরনো মেইল সেবাগুলোর একটি। ১৯৯৬ সালে সাবীর ভাটিয়া এবং জ্যাক স্মিথ মাউন্টেইন ভিউ, ক্যালিফোর্নিয়াতে হটমেইল নামে একটি ওয়েবমেইল চালু করেন। মাইক্রোসফট ১৯৯৭ সালে প্রায় ৪০ কোটি ডলারে এটি অধিগ্রহণ করে এবং হটমেইল নামে চালু করে। পরে উইন্ডোজ লাইভের অংশ হিসাবে উইন্ডোজ লাইভ হটমেইল নামে চালু করা হয়। এর সর্বশেষ সংস্করণ ছাড়া হয় ২০১১ সালে। ২০১১ সালের হিসাব অনুযায়ী, মাসিক ব্যবহারকারী ৩৬ কোটি। এটি ৩৬টি ভাষায় পাওয়া যায়। ২০১৩ সালে হটমেইলকে আউটলুক.কম দ্বারা প্রতিস্থাপিত করা হয়।